Rangka manusia

Rangka manusia () disokong oleh struktur seperti ligamen, tendon, otot, dan organ manusia yang lain 

Sejumlah 206 tulang membentuk sistem rangka manusia dewasa.
Tulang dinamakan mengikut tempatnya.

2 bahagian sistem rangka manusia iaitu:
 Rangka paksi
 Tengkorak
 Turus vertebra
 Sangkar rusuk
 Rangka apendaj
 Lengkungan pektoral
 Lengkungan pelvis
 Tulang-tulang anggota hadapan
 Tulang-tulang anggota Belakang

Rangka paksi

Tengkorak 

Rangka atau tulang-tulang tengkorak ini melindungi kepala dan organ-organ dalam kepala.
 
Bahagian-bahagian tengkorak ialah:
 Kranium
 Berfungsi untuk melindungi otak.
 Mempunyai 8 kepingan tulang yang berasingan bercantum melalui satur(sendi tak bergerak).
 Soket mata (atau Orbit)
 Berfungsi untuk melindungi kedua-dua bebola mata.
 Tulang hidung
 Berfungsi untuk menyokong tisu-tisu hidung yang lembut.
 Lubang telinga
 Berfungsi untuk melindungi bahagian dalam telinga.
 Rahang atas (atau Maksila)
 Berfungsi menyokong barisan gigi atas.
 Rahang bawah (atau Mendibel)
 Berfungsi menyokong barisan gigi bawah.
 Rahang berkebolehan untuk bergerak, iaitu untuk menguyah makanan dan sebagainya.
 Bukaan pada dasar tengkorak
 Berfungsi untuk menyambung tengkorak dengan turus vertebra.

Turus vertebra 
Tulang-tulang vertebra terdiri daripada 33 ruas tulang bersendi. Pada setiap hujungnya terbentuk satu turus yang boleh luntur.
Turus vertebra berfungsi untuk melindungi saraf tunjang yang terletak dibahagian tengahnya.
Diantara tulang-tulang vertebra, terdapat cakera rawan yang bertindak sebagai kusyen untuk penyerap hentakan(daya) dan mengurangkan geseran semasa pergerakan.

Bahagian-bahagian turus vertebra ialah:
 7 vertebra serviks - Bahagian leher
 12 vertebra toraks - Bahagian toraks
 5 vertebra lumbar - Bahagian pinggang
 5 vertebra sakrum - Bahagian punggung
 4 vertebra koksiks - Bahagian hujung tulang belakang

Bahagian-bahagian vertebrata
 Sentrum
 Bersifat Pejal dan tegar
 Memberi sokongan
 Menentang daya mampatan
 Arka
 Merupakan lengkuk saraf
 Terletak pada bahagian dorsal sentrum
 Melindungi saraf tunjang
 Salur saraf
 Merupakan salur rongga kosong
 Berfungsi sebagai laluan saraf tunjang
 Zigapofisis
 Merupakan muka sendi antara 2 vertebra.
 Prazigapofisis mengarah ke atas.
 Postzigapofisis mengarah ke bawah.
 Cuaran spina
 Berfungsi untuk melekatkan otot
 Cuaran melintang
 Berfungsi untuk melekatkan otot

Sangkar rusuk 
Sangkar rusuk berfungsi untuk melindungi jantung dan peparu.

Tulang-tulang yang membentuk sangkar rusuk ialah:
 12 pasang tulang rusuk bersendi dengan vertebra toraks dan melengkung ke hadapan.
 7 pasang tulang rusuk bersendi dengan sternum secara terus.
 3 pasang yang lain dihubung secara tidak langsung dengan rawan.
 3 pasang tulang rusuk terakhir tergantung bebas dan tidak dihubungkan kepada sternum.

Rangka apendaj 

Rangka apendaj bersendi dengan rangka paksi pada bahagian bahu dan punggung.

Lengkungan pektoral 
Terdiri daripada 2 tulang iaitu:
 Tulang klavikel
 Berbentuk rod dan melengkung sedikit.
 Bersendi dengan manubrium pada suatu hujung dan cuaran akromion pada suatu hujung yang lain.
 Berfungsi untuk mengalirkan daya daripada lengan kepada badan manusia.
 Tulang skapula
 Berbentuk sekeping tulang leper yang berupa segitiga.
 Membentuk cuaran akromion dan cuaran korakoid yang dianjur daripada spina skapula.
 Lesung glenoid(bahagian tulang skapula) bersendi dengan kepala tulang humerus anggota hadapan.

Lengkungan pelvis 
Terdiri daripada 2 tulang kiri dan kanan yang simetri. Tulang-tulang pada kedua-dua bahagian ini bercantum antara satu sama lain di simfisis pubis pada bahagian ventral.
Lengkungan ini terbahagi kepada:
 Ilium yang bersendi dengan sakrum.
 Iskium (atau tulang pelana)
 Pubis (atau tulang ari-ari)

Anatomi manusia
Sistem rangka